"Easy-Shawarma" - nemt alternativ til kebab - www.grillguru.dk
Boardindeks Inspiration til din grillning året rundt Dagens menu fra Grillguru.dk "Easy-Shawarma" - nemt alternativ til kebab
"Easy-Shawarma" - nemt alternativ til kebab
Indlæg#1 » 3. okt 2009, 19:19
Hjemmelavet kebab/shawarma smager bare kanon godt. Men jeg tror mange har afholdt sig fra at prøve pga det udstyr der skal til at lave det. Derfor har jeg idag opfundet udtrykket "Easy-Shawarma"
Når man skal lave Easy-shawarma skal man altså en tur i nogle af de etniske butikker - eller en bazar hvis man er så heldig at den ligger i nærheden.
Der kan man købe kebabkrydderi, shawarmamix, Tyrkisk pølsekrydderi (som jeg elsker smagen af...) og meget meget andet. Husk tørret ingefær og spidskommen i marinaden!
Min marinade er sammensat af "lidt af hvert". Der er ikke noget rigtigt og forkert.
Min blanding er tilsat chu-chum chilipasta og hvidløg.
Der er brugt A38 pga de ekstra enzymer den indeholder i forhold til almindelig yoghurt naturel.
Kødet er ikke andet end 3 små cuvette-stege der er afpudset for fedt. Cuvetten viser sig at være super god - ikke mindst fordi 2-2,5 kg kan erhverves for under 180,-.
Vores 2,6 kg blev til 1856 gram efter de var afpudset. Så det er bare at være opmærksom når supermarkederne har dem på tilbud.
På pålægsmaskinen blev stegene skåret ud i tynde skiver - naturligvis på tværs af kødfibrene.
Kødet kommes i yoghut-marinaden natten over i køleskabet. Vores lå fra kl. 18 til kl. 14.50 næste dag.
Her er kødet lige taget ud af køleskabet. Sikke en duft!
Kødet lægges i en bradepande med fingrene, så det ikke svømmer i dressing.
Drysses med løgringe og sættes på grillen.
Grillen sættes til indirekte varme og en temperatur på 125-150 grader C (200-300F) i 3 timer.
Efter 1 time hældes den væde fra panden som A38'en og kødsaften afgiver.
Imens snittes lidt grønt og lidt salat.
Og der laves en dressing af creme fraiche 9% med lidt dijonsennep, hvidløg og purløg.
Efter 3 timer på grillen hvor kødet er blevet vendt engang imellem er det nu klart til servering.
Lækkert ser det ud... Og gud hvor kødet er saftigt og mørt! Det er vildt lækkert.
Og det er så nemt at servere da kødet jo allerede er skåret ud...
Tortillabrød varmes og så skal der bygges.
Salat, shawarma og frisk persille
Lidt af de andre ting der er snittet
Og så skal der guffes...
Nøj det blev godt. Og nemt. Og ikke mindst: Uden brug af ekstraudstyr!
Her i huset er Easy-shawarma et kæmpe hit. Nu har vi 2 portioner liggende i fryseren til en dag der skal være nem aftensmad.
Håber i kan bruge denne ide?
Bonusinfo: Hvad er forskellen på Shawarma og Kebab?
Adana, shish og döner?
I denne tråd: viewtopic.php?p=125457 bliver det hele gennemgået...
Re: "Easy-Shawarma" - nemt alternativ til kebab
Indlæg#2 » 3. okt 2009, 19:25
AIII hvor er DET bare en lækker omgang !!!!! det ser bare godt ud...
sikken simplelmåde at lave det på !! jeg har ikke selv prøvet det lavet
på spyd, jeg har ikke helt forstået ideen med et spyd i en grill.... jeg kan
udmærket forstå konceptet i en lodret rotissseri som i kebab biksene
hvor de skærer strimler hele tiden ... men aldrig fattet hvorfor det skal
på spyd i en grill....
Indlæg#3 » 3. okt 2009, 19:30
På facebook har kokken Nikolaj Kirk en kampagne mod "De falske maddrenge" som går ud på at en molekylær-kok og en kogekone/mand KUN bør vurderes ud fra SMAGEN og ikke noget andet.
At det er SMAGEN der skal være i top.
Jeg indrømmer blankt, at jeg tidligere har været en "Udstyrs-freak"... Sikke mange penge jeg har brugt på dimser og gadgets...
Nu skal det være slut! (Måske... )
Jeg gider ihvertfalt ikke at bruge kebabspyd i fremtiden - dette er 100 gange nemmere.
Det er bare så fedt her på Grillguru, at der ikke er noget der er "rigtig og forkert"...
Tænk at jeg frivilligt er "gået ned på udstyr"... He he...
Indlæg#4 » 3. okt 2009, 19:33
Det ser godt nok lækkert ud .er glad for at det lykkedes med cyvetterne . men synes nu at Gu-bab lød bedre
Indlæg#5 » 3. okt 2009, 19:34
Ja, min opringelige ide var at kalde det GUbab...
1000 tak for hjælp og rådgivning med at finde det helt rigtigt kød. Det sad bare lige i skabet!!!
Indlæg#6 » 3. okt 2009, 19:45
Udstyr tæller ikke, kun resultatet og denne shawarma ser perfekt ud.
Indlæg#7 » 3. okt 2009, 20:16
Hvor ser det godt ud og nemt.
Jeg kan nu ikke helt sætte mig ind i at du ikke længere skulle
være en udstyrsfreak, vent du bare til mini guru melder sin
ankomst - så finder du på helt nyt udstyr du bare MÅ have
Spøg til side - en rigtig god gennemgang af lækker mad som jeg
bestemt har bogmærket.
Vi har tidligere fået cuvette og brugt resterne på dag 2 til
pita etc. og været imponeret over hvor godt det egentlig
smagte med lidt ekstra krydderier. Cuvette tror jeg kan
være undervurderet (det var det i hvert fald af os).
Indlæg#8 » 3. okt 2009, 20:17
Lækkert ser det ud Johnny, meeeeen det er jo ikke klaret helt uden udstyr......host *pålægsmaskine* host........
Man kan sikkert godt klare sig uden, men det er nok de færreste der har sådan en i deres hjem, undertegnet inklusiv.
Indlæg#9 » 3. okt 2009, 20:19
Indlæg#10 » 4. okt 2009, 11:03
Med eller uden kebabspid............................så er dette indlæg rigtig god inspiration.
Menuen er bogmærket......................det skal da bare prøves
Indlæg#11 » 4. okt 2009, 12:09
Det ser lækkert ud, dejlig ny måde at at lave Kebab på....
Hvad har du i det gamle champignons glas, noget hjemmeblandet krydderi....?
Indlæg#12 » 4. okt 2009, 12:13
Jeps... Det var en krydderiblanding fra Bazar vest...
Indlæg#13 » 4. okt 2009, 18:17
prorege skrev: Udstyr tæller ikke, kun resultatet og denne shawarma ser perfekt ud.
Ja, jeg kan kun være enig, prorege
Samme princip gælder faktisk også indenfor den fotografiske verden. Fordi du har bedre udstyr - er det ikke lig med bedre fotos.
Hvis du IKKE har smag for hvad der er godt, men følger mainstream, og det samme indenfor fotoverdenen.... så er man lige vidt!
Jeg lavede en ret, i går, med lilla blomkålspuré. Lækker smag men farverne...? Jeg syns det var flot og lækkert... men hvad syns mine gæster?!
Indlæg#14 » 4. okt 2009, 19:26
Udstyr tæller ikke - ja det var ok indtil i går da jeg brændte mine to ledninger til det trådløse termometer ..... jeg jeg selvfølgelig straks bestilt nye, så jeg må tilstå (øv) at udstyr betyder noget (bare lidt?? )
Indlæg#15 » 8. okt 2009, 19:19
det ser lækkert ud så så er der bare en der skal ud med hvordan de laver den chillipaste man får til sharwama på shawama house på strøget
Indlæg#16 » 9. okt 2009, 08:25
Jeg er blevet helt pjattet med denne:
Forhandlerlisten kan ses her:
http://chuchum.dk/Home/Forhandlere.htm
Indlæg#17 » 9. okt 2009, 17:28
Mens jeg skriver dette spørgsmål tænker jeg ved mig selv,
at det kan man da ikke svare på for det afhænger af så
meget (smag, styrke etc), men sådan ca. hvor meget
krydderi har du brugt til sådan en portion.
Indlæg#18 » 9. okt 2009, 18:29
Jeg smagte bare 1 liter A38 til... Sådan på må og få...
Lige indtil den smagte præcist som jeg gerne ville have det...
Indlæg#19 » 10. okt 2009, 12:27
uhh så har jeg lige smidt en skål med shawarma mix i køleren til imorgen
jeg har brugt løvebøf som jeg har købt i sverige det er skåret i tynde skiver når man får det
Indlæg#20 » 11. okt 2009, 11:25
lige et spørgsmål hvor mánge grader skal grillen have
Indlæg#21 » 11. okt 2009, 11:32
Det står såment ovenfor
"Grillen sættes til indirekte varme og en temperatur på 125-150 grader C (200-300F) i 3 timer."
Indlæg#22 » 11. okt 2009, 14:27
Indlæg#23 » 27. okt 2009, 21:16
Denne opskrift kan absolut anbefales....
Igår satte jeg et fad i køleskabet, og her til aften blev det grillet! MUMS...
Stor respekt til Guruén for at ramme en let og lækker måde at lave GuBab på
Mit resultat var en ordentlig omgang saftig, mør og meget autentisk Kebab-ret... også selv om den blev produceret af Culotte, var håndskåret og at krydderierne i marinaden ikke var 100% lig Guruens. Jeg tilsatte også lidt rørsukker og kanel, for at finde den helt rigtige balance i min A38....
Næste gang laver jeg en KÆMPE portion..... det er et fantastisk alternativ til PP !
Indlæg#24 » 8. nov 2009, 09:48
Jeg skal prøve at lave en større omgang Easy-Shawarma på fredag og har lidt spørgsmål i den anledning.
Jeg har 3,5-4,0 kg afpudet kød.
Hvor meget A38 skal jeg forvente at bruge?
Hvor meget krydderi skal jeg forventelig blande i?
Hvor tykke er tynde skiver?
Indlæg#25 » 8. nov 2009, 10:10
Du skal bruge en liter A38.
Og så smager du ellers bare til med krydderier!!!
- Hvidløg kunne også være en mulighed.
Jeg tror jeg brugte ca. 3 spsk krydderier ialt...
Indlæg#26 » 13. nov 2009, 16:00
er der en der kan komme med en liste med krydderier og ca hvor meget , skal ha gæster i morgen og glæder mig til at prøve dette
Indlæg#27 » 13. nov 2009, 17:08
stefan skrev: er der en der kan komme med en liste med krydderier og ca hvor meget , skal ha gæster i morgen og glæder mig til at prøve dette
Da jeg lavede det kom jeg en del krydderier i så det blev ret stærkt.
Da jeg smagte på dressingen tænkte jeg, at det bliver vist aldrig
godt, men det gjorde det Kødet blev bare godt krydret
Jeg vil anbefale dig at putte krydderierne i lidt af gangen og
så smag til et par gange. På den måde kan du finde et niveau
Held og lykke med det - kødet bliver rigtig godt på den her måde.
Tilmeldt: 12. apr 2009, 08:46
Grillpark: Preformer 57 cm m/gastænding.
Indlæg#28 » 1. apr 2010, 14:33
Jeg har en rotiseri fidus til min 57'er. Hvis man nu skærer en steg i venøsteaks tynde skiver og marinerer dem, hvordan vil i så beregne stegetiden ?
Indlæg#29 » 1. apr 2010, 19:11
Guruen skrev: "Easy-Shawarma" - nemt alternativ til kebab
Oh my GOD.... I LIKE.........!!!! Yummy
Hermed bogmærket..
Indlæg#30 » 1. apr 2010, 21:07
...Og husk at lave rigeligt. Det er ligeså godt når det kommer op af fryseren...
Dejlig nem hverdagsmad.
Indlæg#31 » 2. apr 2010, 10:24
Splitcane skrev: Jeg har en rotiseri fidus til min 57'er. Hvis man nu skærer en steg i venøsteaks tynde skiver og marinerer dem, hvordan vil i så beregne stegetiden ?
Det er meget svært at sige... Mon det kan lykkes at lave kebab på rotisserie?
Indlæg#32 » 2. apr 2010, 10:38
Det er vel "bare" at smække spydet op gennem bunden og ud igennem toppen .
Tilmeldt: 17. apr 2007, 13:04
PRO Q Excel 20 Smoker
Indlæg#33 » 29. jul 2010, 14:49
Så skal jeg prøve denne.
Købte 3 kg lam på ben og pudsede det af. Det endte med ca. 2 kg kød.
Grillen er tændt, men jeg skal lige have sænket temp. 200c er nok lige i overkanten.
Indlæg#34 » 24. sep 2010, 14:16
Hvordan holder man nu den temperatur i en alm OTG 57?
Jeg skal lave det her i morgen, så håber nogen har prøvet i OTG'eren og kan råde mig til mængde af briketter og indstilling af spjæld.
Indlæg#35 » 24. sep 2010, 14:21
Jeg ville bruge samme metode som til pulled pork...
Indlæg#36 » 24. sep 2010, 14:25
Oh, det er så besværligt.. Jeg er gået over til at grille PP i 1 time og resten af tiden i ovnen i en stegeso - for jeg har så svært ved at holde temperaturen nede..
Nå, jeg må prøve igen!
Indlæg#37 » 24. sep 2010, 14:30
125-150 grader i en OTG ville jeg opnå således: Fyld en starter med 25-30 heat beads, fyr op under dem, og hæld dem i en bunke i den ene side af grillen når cirka halvdelen af briketterne er tændte. Kødet vil jeg naturligvis placere i den modsatte side af grillen. Topspjældet vil jeg kun åbne ½, og bunden ligeledes ½ åben (måske lidt mere eller mindre - prøv dig frem). Det er vigtigt at du ikke venter med at hælde briketterne på grillen til de er helt gennemvarme - så bliver grillen for varm (150-180 grader vil jeg tro), men at kun cirka halvdelen af dem er tændte, og at de så langsomt får lov til at tænde de resterende over de følgende timer.
Hvis det går helt galt med temperaturen, kan du altid pille et par tændte briketter op af grillen (med en lang tang), eller alternativt åbne lidt mere i bunden hvis temperaturen er for lav. Fordelen ved kun at have kul i den ene side er nemlig, at du kun har ét "ildsted" at justere på. Jeg bruger det altid ved Pulled Pork.
Indlæg#38 » 24. sep 2010, 15:37
Tak Martin, det lød som en metode jeg kan finde ud af, det prøves i morgen
Indlæg#39 » 24. sep 2010, 15:49
Okay, for sent at give sig i kast med nu, så der er bestilt "rulle-kebab" fra den lokale PizzaPusher. Men i morgen........ i morgen.......... I MORGEN!!!!! Wauwwwwww..........
Tilmeldt: 26. feb 2009, 14:09
Grillpark: Weber Performer med gastænding. Og diverse tilbehør i weber.
Indlæg#40 » 29. okt 2010, 08:53
Har brugt mange af de super opskrifter der er herinde, men dette må siges at være en vinder...
Hold da kæft det smagte godt...
Indlæg#41 » 29. okt 2010, 09:20
Synes også selv resultatet bliver rigtig godt - og så er det jo super nemt...
Indlæg#42 » 26. apr 2020, 18:58
Så blev dette fantastiske indlæg brugt igen igen igen og fortjener at blive vækket til live igen
I dag stod den nemlig på denne fantastiske shawarma